RO Jurnalul Oficial al Uniunii Europene C 90/17

Scurtă notă informativă transmisă de statele membre cu privire la ajutoarele de stat acordate în temeiul Regulamentului (CE) nr. 1/2004 al Comisiei privind aplicarea articolelor 87 și 88 din Tratatul CE ajutoarelor de stat acordate întreprinderilor mici și mijlocii active în producția, prelucrarea și comercializarea de produse agricole

(2007/C 90/06)

Număr XA: XA 111/06

Statul membru: Regatul Unit

Regiunea: Estul Angliei

Titlul sistemului de ajutoare: Îmbunătățirea competitivității sectorului agro-economic din estul Angliei.

Temeiul juridic: Section 5 of the Regional Development Agencies Act 1998.

Cheltuieli planificate în temeiul sistemului:

29 decembrie 2006-31 martie 2007 120 000 GBP 1 aprilie 2007-31 martie 2008 240 000 GBP 1 aprilie 2008-31 martie 2009 240 000 GBP

Intensitatea maximă a ajutorului: Intensitatea maximă a ajutorului este 100 %.

Data aplicării:

Durata sistemului: Până la 31 martie 2009

Obiectivul ajutorului: Dezvoltarea sectorială. Sistemul va furniza servicii de informare, consultanță și formare pentru agricultori, pentru întreprinderile controlate de agricultori („farmer controlled businesses”) și pentru alte întreprinderi din cadrul lanțului de aprovizionare agricolă din estul Angliei.

Sistemul va furniza consultanță privind colaborarea în vederea îmbunătățirii performanței economice și a eficienței fermelor, ajutând la îmbunătățirea comercializării produselor agricole.

Ajutorul se plătește în conformitate cu articolul 14 din Regulamentul (CE) nr. 1/2005, iar costurile admisibile vor fi costurile de consultanță și costurile de organizare a programelor de formare.

Sectorul sau sectoarele beneficiare: De sistem pot beneficia în primul rând întreprinderile active în producția de produse agricole, în special cerealele, culturile arabile și carnea roșie. Totuși, pot beneficia și anumite produse din alte părți ale lanțului de aprovizionare agricolă (inclusiv prelucrarea și comercializarea). Prin urmare, sistemul este deschis, în ultimă instanță, întreprinderilor care produc (sau transformă sau comercializează) cereale, culturi arabile, carne de porc, carne de vită și carne de oaie sau produse derivate din acestea.

Numele și adresa autorității care acordă ajutoare:

East of England Development Agency The Business Centre Station Rd Histon Cambridge CB4 9LQ United Kingdom

Adresă de Internet: http://www.eeda.org.uk/files/Improving_competiveness.pdf

Alternativ, se pot obține informații cu privire la acest sistem pe pagina centrală a site-ului britanic consacrat pentru sistemele de ajutoare de stat din agricultură care fac obiectul unei scutiri:

http://www.defra.gov.uk/farm/policy/state-aid/setup/exist-exempt.htm

Alte informații: Sistemul este deschis întreprinderilor din cadrul lanțului de aprovizionare agricolă care produc sau comercializează produse care nu sunt enumerate în anexa 1 la Tratatul de instituire a Comunității Europene. Ajutorul se plătește în conformitate cu Regulamentul (CE) nr. 69/2001 privind ajutoarele de minimis sau cu orice alt regulament care îl înlocuiește.

Beneficiarii nu vor avea posibilitatea de a-și alege propriul furnizor de servicii. Furnizorul de servicii va fi acel EPPP care a fost selectat și va fi remunerat în conformitate cu principiul pieței.

Semnat și datat în numele Ministerului Mediului, Alimentației și al Afacerilor Rurale (Department of Environment, Food and Rural Affairs) (autoritate competentă în Regatul Unit).

Neil Marr

Agricultural State Aid Advisor

Defra

8B 9 Millbank

c/o 17 Smith Square

London SW1P 3JR

United Kingdom

Număr XA: XA 112/06

Stat membru: Regatul Unit

Regiune: North West Regional Development Agency

Titlul sistemului de ajutor sau numele societății care beneficiază de un ajutor individual: Lancashire Tea Company Limited.

Temei juridic: The Governments powers for Regional Selective Assistance (RSA) and Selective Finance for Investment in England (SFIE) are provided in Section 7 of the Industrial Development Act 1982. Section 7(1) of the Act provides for financial assistance to be given on a discretionary basis in order to provide, maintain or safeguard employment in the Assisted Areas (AAs). Offers of assistance in England are subject to the consent of the Treasury.

Cheltuielile anuale prevăzute în cadrul sistemului de ajutor sau suma totală a ajutorului individual acordat societății: Un fond de finanțare selectivă pentru investiții în valoare de 83 000 GBP, care se plătesc în două tranșe pe o perioadă de 18 luni.

Intensitatea maximă a ajutorului: Un ajutor de finanțare selectivă pentru investiții de 83 000 GBP echivalează cu 30 % din totalul cheltuielilor de investiții prevăzut în proiectul societății (276 000 GBP).

Data aplicării: Proiectul urmează să înceapă la 29 decembrie 2006.

Durata sistemului de ajutor sau a acordării ajutorului individual: Ajutorul va fi plătit în două tranșe, în momentul în care vor fi atinse obiectivele în ceea ce privește cheltuielile de investiții, crearea de locuri de muncă și creșterea productivității. Plata finală va fi efectuată înainte de 31 martie 2008.

Obiectivul ajutorului: Obiectivul constă în acordarea unui ajutor regional. Ajutorul este conform cu articolul 7 din Regulamentul (CE) nr. 1/2004 al Comisiei, care reglementează investițiile în prelucrarea și comercializarea produselor agricole. Cheltuielile admisibile vor fi cele pentru achiziționarea de noi utilaje și echipamente, și anume un dispozitiv Catering Pack, un dispozitiv Foil Wrap, un dispozitiv Bag și echipamente accesorii.

Sectorul sau sectoarele beneficiare: Activitatea principală a societății Lancashire Tea Company Limited constă în prelucrarea și ambalarea de plicuri de ceai preparat după o formulă regională specială.

Numele și adresa autorității finanțatoare:

North West Regional Development Agency PO Box 37, Renaissance House Centre Park Warrington WA1 1XB United KIngdom

Adresă de Internet: http://www.nwda.co.uk/RelatedContent.aspx?area=86&subarea=252&item=20029190203189955

Derulați în josul paginii și faceți clic pe legătura Defra State Aid în partea dreaptă.

http://defraweb/farm/policy/state-aid/setup/exist-exempt.htm

Alte informații: Acest ajutor se acordă în cadrul sistemului de finanțare selectivă pentru investiții, aprobat ca ajutor regional selectiv cu numărul N 731/2000. Totuși, transformarea produselor menționate în Anexa 1 nu poate beneficia de ajutoare acordate în temeiul N 731/2000, iar produsele societății Lancashire Tea Company Ltd sunt menționate la anexa 1. Prin urmare, ajutoarele se notifică individual în temeiul Regulamentului (CE) nr. 1/2004. Societatea Lancashire Tea Company Ltd este situată în regiunea Merseyside, din Obiectivul 1.

Proiectul va putea beneficia și de dispozițiile sistemelor de garantare a împrumuturilor, care constituie, de asemenea, ajutoare de stat. Cumularea nu conduce la o depășire a limitei de 50 % a intensității ajutoarelor.

Detalii cu privire la obiectivele ofertei se pot găsi în textul complet al documentului.

Semnat și datat în numele Ministerului Mediului, al Alimentației și al Afacerilor Rurale (Department of Environment, Food and Rural Affairs) (autoritate competentă în Regatul Unit).

Neil Marr

Agricultural State Aid Advisor

Defra

8B 9 Millbank

c/o 17 Smith Square

London SW1P 3JR

United Kingdom